У току рата Одбрамбено-отаџбинског рата 1992-1995. бригада је имала 404 погинула и 960 рањених бораца. Команданти бригаде били су: потпуковник Миле Дубајић (од формирања до августа 1992), мајор Велизар Благојевић (август 1992.-10. септембар 1992), потпуковник Перо Деспотовић (10. септембар 1992.-13. април 1993), пуковник Славко Гужвић (13. април 1993.-фебруар 1994), пуковник Мирослав Банђур (фебруар 1994. до спајања l. и 2. мајевичке бригаде и формирања 308. бригаде 3. корпуса ВРС, 1995. године). Бригада је одликована Медаљом Петра Мркоњића и Златном значком Источнобосанског корпуса ВРС. Спомен-соба бригаде налази се у бившем задружном дому у селу Прибој (општина Лопаре). На платоу испред дома подигнут је споменик погинулим борцима.